
[image: image1.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 13 decembrie 2021               

PL-x 522/2021            


                                                                                         4c-13/897/2021
                                                                     AVIZ

asupra Proiectului de Lege privind desfiinţarea Academiei Oamenilor de Ştiinţă din România
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege privind desfiinţarea Academiei Oamenilor de Ştiinţă din România,  trimis cu  adresa  nr. PL x 522 din 25 octombrie 2021 și înregistrat cu nr. 4c-13/897 din 26 octombrie 2021.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege ca urmare a depășirii termenului de adoptare, potrivit art.75 alin.(2) teza a III-a din Constitutia României republicata la data de 18 octombrie 2021.
Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa desfășurată în sistem mixt (fizic/online) din data de 13 decembrie 2021.
Proiectul de lege are ca obiect de reglementare desfiinţarea Academiei Oamenilor de Știintă din România, precum şi dispoziţii cu privire la patrimoniul Academiei şi la situaţia juridică a personalului după desfiinţarea Academiei Oamenilor de Stiintă din România. Totodată, se preconizează şi abrogarea Legii nr.31/2007.
La dezbateri, membrii comisiei au examinat proiectul de lege supus avizării, expunerea de motive, avizul negativ al Consiliului Legislativ și avizul cu soluții divergente ale reprezentanților Consiliului Economic și Social. 
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a Proiectului de Lege privind desfiinţarea Academiei Oamenilor de Ştiinţă din România .
În raport de obiectul şi conţinutul reglementării, proiectul de lege  face parte din categoria legilor ordinare.
                           PREŞEDINTE,                                         SECRETAR,

                Laura – Cătălina Vicol - Ciorbă                            Ladányi László-Zsolt    
Consilier parlamentar, 

